

**Қазақстан Республикасы дипломатиялық қызметiнiң қызметкерлерiне дипломатиялық дәрежесi және мемлекеттiк құпияларды құрайтын мәлiметтермен жұмыс істегенi үшін төленетін ақшалай төлемдердiң мөлшерi туралы**

Қазақстан Республикасы Үкіметінің 2004 жылғы 27 желтоқсандағы N 1406 Қаулысы

      "Қазақстан Республикасының дипломатиялық қызметi туралы" Қазақстан Республикасының 2002 жылғы 7 наурыздағы Заңының
 29-бабына
 сәйкес Қазақстан Республикасының Үкiметi
**ҚАУЛЫ ЕТЕДI:**

      1. Қазақстан Республикасы дипломатиялық қызметiнiң қызметкерлерiне ұлттық валютада лауазымдық жалақыларын негiзге ала отырып есептелетін ақшалай төлемдердiң мынадай мөлшерi белгiленсiн:

      1) дипломаттық дәрежесi үшiн - 25%;

      2) мемлекеттік құпияларды құрайтын мәлiметтермен жұмыс iстегенi үшiн - 15%.

      2. Мыналардың күшi жойылды деп танылсын:

      1) "Қазақстан Республикасының Сыртқы iстер министрлiгiнiң мәселелерi" туралы Қазақстан Республикасы Министрлер Кабинетiнiң 1992 жылғы 2 шiлдедегi N 565
 қаулысы
;

      2) "Қазақстан Республикасы Министрлер Кабинетiнiң 1992 жылғы 2 шiлдедегі N 565 қаулысына өзгерiстер енгiзу туралы" Қазақстан Республикасы Министрлер Кабинетiнiң 1993 жылғы 10 сәуiрдегi N 188 қаулысы (Қазақстан Республикасының ПҮКЖ-ы, 1993 ж., N 8, 92-құжат);

      3) "Қазақстан Республикасы Үкiметiнiң кейбiр шешiмдерiне өзгерiстер енгізу және күшi жойылған деп тану туралы" Қазақстан Республикасы Үкiметiнiң 1997 жылғы 2 сәуiрдегi N 465
 қаулысымен
 бекiтiлген Қазақстан Республикасы Үкiметiнiң кейбiр шешiмдерiне енгiзiлетiн өзгерiстердiң 1-тармағы (Қазақстан Республикасының ПҮКЖ-ы, 1997 ж., N 14, 107-құжат).

      3. Осы қаулы 2005 жылғы 1 қаңтардан бастап күшiне енедi.

*Қазақстан Республикасы*

*Премьер-Министрінің*

*міндетін атқарушы*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК